OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1

Číslo: 3 Pv 501/15/8810	Spišská Nová Ves 24.06.2016 
EEČ: 2-68-679-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Spišská Nová Ves 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
v dobe od 10. októbra 2014 najmenej do 29. septembra 2015 v obci Žehra, okres Spišská Nová Ves, v Jirkove, okres Chomutov na území Českej republiky a inde si  riadne neplnil  svoju zákonnú vyživovaciu povinnosť na deti XXXXX, narodenú XXXXX, XXXXX, narodenú XXXXX, XXXXX, narodeného XXXXX a XXXXX, narodenú XXXXX, i keď mu táto povinnosť vyplýva z ustanovenia § 62 Zákona o rodine a podľa rozsudku Okresného súdu v Chomutove sp. zn. 13 Nc 14/2012 z 22.11.2012, právoplatného 22.11.2012, ktorým boli maloleté deti zverené do výchovy matky, mal prispievať mesačne na výživu XXXXX sumou 400,- Kč, XXXXX sumou 300,- Kč, XXXXX sumou 300,- Kč a XXXXX sumou 200,- Kč, vždy do 15. dňa v mesiaci vopred k rukám XXXXX, čím mu za uvedené obdobie vznikol dlh na  výživnom vo výške 13.600,- Kč  
lebo zanikla trestnosť činu.  
 
Odôvodnenie:

	Vyšetrovateľ  Policajného zboru Odboru kriminálnej polície Spišská Nová Ves viedol pod sp. zn. ORP-648/1-VYS-SN-2015 trestné stíhanie proti obvinenému XXXXX pre prečin zanedbania povinnej výživy podľa § 207 odsek 1, odsek 3 písmeno b) Trestného zákona na tom skutkovom základe, že v dobe od 10. októbra 2014 najmenej do 29. septembra 2015 v obci Žehra, okres Spišská Nová Ves, v Jirkove, okres Chomutov na území Českej republiky a inde si  riadne neplnil  svoju zákonnú vyživovaciu povinnosť na deti XXXXX, narodenú XXXXX, XXXXX, narodenú XXXXX, XXXXX, narodeného XXXXX a XXXXX, narodenú XXXXX, i keď mu táto povinnosť vyplýva z ustanovenia § 62 Zákona o rodine a podľa rozsudku Okresného súdu v 
Chomutove sp. zn. 13 Nc 14/2012 z 22.11.2012, právoplatného 22.11.2012, ktorým boli maloleté deti zverené do výchovy matky, mal prispievať mesačne na výživu XXXXX sumou 400,- Kč, XXXXX sumou 300,- Kč, XXXXX sumou 300,- Kč a XXXXX sumou 200,- Kč, vždy do 15. dňa v mesiaci vopred k rukám XXXXX, čím mu za uvedené obdobie vznikol dlh na  výživnom vo výške 13.600,- Kč
Obvinený XXXXX vo svojej výpovedi uviedol, že výživné zaplatil v dňoch 23.03.2015, 16.04.2015, 30.05.2015 a 29.07.2015 po 200,- Kč. V mesiaci september 2015 zaplatil 200,- Kč, pričom o tejto úhrade nemá doklad. Ako nezamestnaný bol zaevidovaný od 05.10.2015, pričom predtým sa nezaevidoval, nakoľko si myslel, že ho nezaevidujú, lebo bol evidovaný v Českej republike.
Úhrady vo výške 200,- Kč uskutočnené v dňoch 23.03.2015, 16.04.2015, 30.05.2015 a 29.07.2015 boli zdokladované kópiami medzinárodných platobných príkazov EUROGIRO. Zároveň boli uskutočnené úhrady dňa 26.10.2015 vo výške 13.600,- Kč a dňa 19.11.2015 vo výške 1.200,- Kč. Tieto úhrady boli taktiež zdokladované kópiami medzinárodných platobných príkazov EUROGIRO.
XXXXX potvrdila úhrady výživného vo výške po 200,- Kč dňa 26.03.2015 a 21.04.2015,  vo výške 13.600,- Kč v mesiaci november 2015, vo výške 1.200,- Kč dňa 24.11.2015 a vo výške 200,- Kč v mesiaci január 2016. Z vyjadrenia XXXXX zároveň nevyplýva, že neplnenie vyživovacej povinnosti malo trvalo nepriaznivé následky.
Obvinený XXXXX je od 01.10.2015 osobou v hmotnej núdzi poberajúcou pomoc v hmotnej núdzi v sume 61,60 Eur a z tejto sumy ne je v jeho možnostiach a schopnostiach toho času uhrádzať výživné v stanovenej výške. Od 05.10.2015 je zároveň evidovaný v evidencii uchádzačov o zamestnanie.
Podľa § 215 odsek 1 písmeno h/ Trestného poriadku prokurátor zastaví trestné stíhanie, ak zanikla trestnosť činu.
	Podľa § 86 odsek 1 písmeno a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
	Keďže obvinený XXXXX splnil podmienky účinnej ľútosti a dodatočne uhradil dlžné výživné vo výške 13.600,- Kč, bolo potrebné rozhodnúť tak, ako to je uvedené vo výroku tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Peter Seman 
prokurátor